cyanic-selkie/wikianc huggingface dataset:
Tomas Alfredson
Et gjennomgangstema i filmene hans er de tøffe oppvekstsårene for ungdom; også et typisk trekk for nordisk film generelt, som i Pelle erobreren eller Fanny og Alexander. Hos Alfredson kan man eksempelvis se dette i Bert-filmene, hvor puberteten blir fremstilt som noe pinlig og smertefullt, i Fyra Nyanser av brunt der sønnen til karakteren Christer, Morgan lider under foreldrenes dumhet og smålighet, eller i filmen Låt den rätte komma in hvor det unge mobbeofferet, Oscar, vil hevne seg på sine mobbere. Alfredson har også selv sagt i et intervju i Rushprint at Låt den rätte komma in tilhører en nordisk, naturalistisk oppvekststradisjon.
De to filmene Fyra nyanser av brunt og Låt den rätte komma in kan sies å vise et brudd med de foregående filmene til Alfredson. Fyra nyanser av brunt siden dette er den lengste (192 minutter) og mest tragiske hittil, Låt den rätte komma in siden dette er den første alvorlige skrekkfilmen til regissøren.
Alfredson har hatt enkelte småroller/biroller som skuespiller og har bare vært medvirkende på manus for Fyra nyanser av brunt.
Filmografi (utvalg)
Filmer
TV-serier
VM i volleyball for kvinner 1960
VM i volleyball for kvinner 1960 (verdensmesterskapet i volleyball) ble arrangert i Brasil i 1960.
Skotta naturreservat
Skotta naturreservat ligger i en vestvendt skråning sør for Skotta gård i Bærum, omsluttet av Kolsås-Dælivann landskapsvernområde.
Naturreservatet utgjøres av en edellauvskog på en berggrunn av sedimentære bergarter fra den geologiske perioden kambrosilur. Edellauvskogene i Norge er verdens nordligste, og skogen i dette reservatet er av typen alm-lindeskog med hegg.
Det er ikke tillatt å fjerne noe vegetasjon fra området, heller ikke død ved eller læger.
Mathias Loftesnes
Mathias Loftesnes (født 1989) er en norsk tidligere volleyballspiller.
Karriere
Sommeren 2013 signerte Loftesnes for den belgiske eliteklubben Aase-Lennik. Etter en sesong i Belgia, signerte han i stedet for tsjekkiske CEZ Karlovarsko. Sommeren 2015 returnerte Loftesnes til Førde, og ble en del av satsingen "Nye Førde", blant annet sammen med Lars Fredrik Tvinde. Sesongen 2015/16 tok Førde The Double i norsk volleyball, med seier både i cupen og i sluttspillet. Med 174 poeng ble Loftesnes klubbens toppscorer. Kun Sigurd Festøy fra NTNUI endte over ham på eliteseriens toppscorerliste. Sesongen 2016/17 bidro Loftesnes sterkt til at Førde på ny vant serien. Med 198 poeng tok han fjerde flest i eliteserien, men var med suveren margin den kantspilleren som tok flest poeng. Også i sesongen 2018/19 ble Loftesnes toppscorer for Førde. Med sine 160 poeng endte han på sjetteplass på toppscorerlisten for Mizunoligaen. Førde vant Mizunoligaen 2018/19 etter to 3-0 seiere mot Randaberg i seriefinalen. I April 2019 kunngjorde Loftesnes at sesongen 18/19 ble hans siste som toppspiller.
Homoderus mellyi
Homoderus mellyi er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor til stor (hannen ca. 25 - 55 millimeter), matt gulbrun hjortebille. Hannen har mer eller mindre sterkt forstørrede, krumme kjever med 4-6 tenner på innerkanten, den ytterste av disse er større enn de andre. Hodet er stort og bredt, forkanten oppbrettet, særlig hos store hanner. Hoidet har en oval, mørk flekk ved siden av hvert antennefeste, fasettøynene sitter forholdsvis langt bak på hodet og er nokså små, siden av hodet med en liten tann bak hvert fasettøye. Antennene er nokså tynne, det innerste leddet sterkt buet. Pronotum har fire svarte flekker som danner en tverr-rad, de midterste flekkene er større enn de på sidene. Kantene på pronotum er smalt svarte. Dekkvingene er gulbrune, smalt svarte langs sømmen, med markerte, spissvinklede "skuldre". Beina er brungule. Undersiden er gulbrun, de fleste kroppsplatene med mørk kant. Hunnen er mye mindre enn hannen og ganske annerledes farget: hodet er svart, pronotum er brunrødt (mye rødligere enn hos hannen), de midterste svarte flekkene er store, de ytterste ganske små. Dekkvingene er svarte med en gulrød lengdestripe, beina delvis mørke. Oversiden hos hunnen er også nokså blank og tydelig punktert.
Levevis
Larvene utvikler seg i råtne trestammer.
Utbredelse
Artene lever i tropiske områder i Vest-Afrika, fra Guinea i vest til Nigeria i øst.
Nick Bruce
Nick Bruce (født 16. mai 1992) er en amerikansk syklist.
Han representerte USA under Sommer-OL 2020 i Tokyo, hvor han ble nummer 9 i BMX freestyle.
Alysia Johnson Montaño
Alysia Johnson Montaño (født 23. april 1986) er en amerikansk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble nummer 5 på 800 meter.
Temerloh
Byen
Byen Temerloh hadde 36 508 innbyggere (2000), og er den nest største i delstaten Pahang, etter Kuantan. Byen ligger ved samløpet av elvene Pahang og Semantan, og blir derfor også kalt Kuala Semantan («Kuala» er malaysisk for «samløp»). Beliggenheten mellom to elver gjorde at Temerloh i tidligere tider var en viktig havneby.
Cxense
Cxense ASA (uttales si-sens) var et teknologiselskap, grunnlagt i Oslo i februar 2010. Høsten 2019 ble Cxense kjøpt opp av Piano, et programvarehus med hovedkvarter i New York City, USA.
Forretningsideen til Cxense var å spore adferd i nettleser, og bruke det til å bygge interesseprofiler for enkeltpersoner. Profilene kunne så utnyttes til å gi brukeren innholdsanbefalinger og annonser basert på interesser, altså personlig tilpasning av innholdstjenester, særlig rettet mot nettaviser.
Tuareglerke
Tuareglerke (Mirafra cordofanica) er en fugl i lerkefamilien.
Utbredelse
Den forekommer i Burkina Faso, Mali, Mauritania, Niger, Senegal, Sudan og Sør-Sudan.
Decatur
Decatur kan være:
Grønlands Selvstyre
Grønlands Selvstyre er den grønlandske styreordning som fungerer innenfor rammene av det danske riksfellesskapet. Grønlands Selvstyre ble innført 21. juni 2009.
Grønlands Selvstyre er hjemlet gjennom Lov om Grønlands Selvstyre og avløste Grønlands hjemmestyre som hadde fungert i perioden 1. mai 1979–21. juni 2009. Med etableringen av selvstyret anerkjente Danmark offisielt det grønlandske folk som et eget folk i henhold til folkeretten. Den folkerettslige status som eget folk er en betingelse i internasjonal rett for en eventuell løsrivelse og ny statsdannelse.
Auguste Desgodins
Auguste Desgodins (født 16. oktober 1826 i Manheulles i bispedømmet Verdun i Frankrike, død 14. mars 1913 i Padang i Britisk India) var en fransk katolsk misjonær og tibetolog tilhørende det parisiske ytremisjonsselskap.
Lavalerke
Lavalerke (Mirafra williamsi) er en fugl i lerkefamilien.
Auguste Desgodins
Han forsøkte å komme inn i Tibet i begynnelsen av 1860-årene. Skjønt både Desgodins og hans kollega den apostoliske vikar Léon Thomine Desmazures ble tildelt pass for å reise inn i Lhasa i Tibet i 1861 og 1862, ble de avvist ved grensen ved flere anledninger.
Prest
Etter å ha fullført sine teologiske studier ved Grand Séminaire de Verdun og ved Séminaire Saint-Sulpice, ble Auguste Desgodins presteviet i 1850, og ble kapellan ved sognet Notre-Dame de Verdun, hvor han organiserte en militærklubb og ble fengselsprest.
Misjonsprest
I juli 1854 trådte han inn i det parisiske ytremisjonsselskap, som sendte ham til India et år senere. Han seilte fra Le Havre ombord på «Sigisbert-César» den 18. juli 1855, ledsaget av Jean-Baptiste Durieu, som steg i land ved sin destinasjon som var Pondicherry, en fransk besittelse sør i India. Desgodins ankom Calcutta i januar 1856, og dro deretter til Darjeeling ved foten av Himalayafjellene.
Mens de prøvde å krysse de høye fjellene lenger nord, mottok de et brev fra Mgr. Thomine Desmazures, apostolisk vikar, som kalte dem til det sørlige Sichuan, som har blitt den eneste operasjonsbasen for misjonen blant tibetanerne nord for Himalaya. Pater Louis Bernard, som var blitt syk, gav opp og dro til Burma. Desgodins dro alene, den 1. mai 1859, til Kina. I mellomtiden sendte han sin bror, kurator for vann og skog i Nancy, litt geologisk informasjon om kløftene han krysset. Han ankom prokuratoriet for utenriksmisjonene i Hongkong den 10. februar 1860.
Forkledd seg som en kinesisk mandarin for å krysse smertefritt gjennom mandsjuenes Kina, kom han seg gjennom hele provinsen Canton og gjennom Fujian, men ble til slutt avslørt i Sichuan. Visekongen i Sichuan sendte ham tilbake til Hongkong.
Fra Hongkong dro han så i en ny retning, denne gangen med kinesisk passerseddel. Han ankom i juli 1860 med biskop Thomine Desmazures i Talinpin. De fikk tillatelse fra visekongen i Chengdu til å dra til Tibet. la ut på reisen i april 1861, da i følge med pater Félix Biet. De to nådde Tatsienlu i de tibetanske markene, men det ble umulig for dem å gå lenger. De slo seg ned i landsbyen Bonga, i misjonen der grunnlagt av fader Charles Renou, noe avsides veien fra Sichuan til Lhasa. Regionen var befolket av folkegruppene lisu (ved øvre Salween) og mosuo (mot vest og sør-vest), begge grupper som hadde motstått lamaistenes påvirkning. Situasjonen ble verre etter fader Renous død i 1863, og misjonærene ble da fordrevet fra Bonga. De dro sammen med trettifem av sine konvertitter (tidligere slaver) for å grunnlegge Yerkalo-misjonen i 1865 (etter en mellomstasjon i Gunra), hvor de kjøpte land fra en bonde. De ble utvist etter ordre fra lamaene i 1873, men kom tilbake noen måneder senere.
Etter de mange fruktesløse forsøk på å komme til det indre Tibet slo han seg ned i den delen av Sichuan i Kina som hadde overveiende tibetansk befolkning, og virket der, i Xinjiang og østligste Tibet.
Fader Desgodins sendte en rekke kommunikasjoner om geografi, klimatologi, flora og fauna, og geologi, med mere til Société de géographie i Paris som publiserte dem i sine bulletiner. Selskapet tildelte ham Logerot-prisen i 1880 og Dupleix-medaljen i 1890. Han mottok Palmes académiques i 1878.
Desgodins publiserte et essay om tibetansk grammatikk. Auguste Desgodins samlet dessuten inn sommerfugler for den franske amatørentomolog/lepidopterist Charles Oberthür.
I 1880 sendte Félix Biet, som var blitt apostolisk provikar for Tibet, ham for å utforske det sørlige Tibet. Han dro fra Tatsienlou den 14. mai 1880 til Calcutta, deretter Darjeeling. Han prospekterte Sikkim, Bhutan og Assam og rådet til slutt mgr Biet til å slå seg ned øst for elven Tista, i dalene Phari Zdong og Towang, der den etniske gruppe lepchaene holdt til.
I 1894 dro fader Desgodins til Hongkong ved parisermisjonens hus der kalt Nazareth, og der arbeidet den tibetansk-latin-franske ordbok som ble utgitt i 1899.
Han slo seg selv derfor ned i Padang ved Jelep La-passet mellom India og Tibet, hvor provikariatet ble grunnlagt (og senere ble til bispedømmet Darjeeling). Han bygde et kapell der. Etter en reise til Frankrike, for å finne midler, returnerte han til Padang, i en alder av syttisju år, etter å ha trukket seg fra sin stilling som apostolisk provikar. Etter den britiske invasjon av Tibet i 1904, ble Auguste Desgodins utnevnt til sogneprest i Lhasa av sin biskop Pierre-Philippe Giraudeau, men han skulle aldri komme seg avsted til hovedstaden i Tibet.
Michael Christian Martinez
Michael Christian Martinez (født 4. november 1996) er en filippinsk kunstløper. Han kom på femteplass i juniorverdensmesterskapet i kunstløp i 2013 og har vunnet to internasjonale medaljer. Martinez er den første kunstløper fra Sørøst-Asia som har vært kvalifisert til olympiske leker og han er den eneste som representerte Filippinene ved Vinter-OL 2014.
Privatliv
Fra han var to måneder gammel har Martinez vært plaget av bronkitt. Selv om den kalde skøytebanen i utgangspunktet hadde en ødeleggende effekt, uttalte han i 2014, «year after year my health keeps improving, so my mother fully supported me to continue skating. He said it's better to spend the money on skating than in the hospital.»
Martinez har fullført videregående skole.
Karriere
Martinez begynte med kunstløp i 2005 i SM Southmall-skøytebane. I 2009 mistet han to måneder med trening etter at et skøyteblad kuttet hans lår. I tillegg til å trene i Manila, startet han i 2010 med å trene flere måneder per år i California, der han arbeidet sammen med John Nicks og Ilia Kulik.
VM i volleyball for kvinner 1962
VM i volleyball for kvinner 1962 (verdensmesterskapet i volleyball) ble arrangert i Sovjetunionen i 1962.
Øst-Koreabukta
Øst-Korea-bukta ligger øst for Nord-Koreas provinser Sør-Hamgyong og Kangwon, og utgjør en del av det vestlige Japanhavet.
Canada under Sommer-OL 2000
Canada under Sommer-OL 2000. 294 sportsutøvere, 150 menn og 144 kvinner fra Canada deltok i tjueni sporter under Sommer-OL 2000 i Sydney. Canada kom på 24.-plass med tre gull-, tre sølv- og åtte bronsemedaljer. Padleren Caroline Brunet var landets flaggbærer under åpningsseremonien.
Cybersecurity and Infrastructure Security Agency
Cybersecurity and Infrastructure Security Agency (CISA) ble etablert 16. november 2018 da president Donald Trump undertegnet en lov om opprettelsen av CISA. CISA er et føderalt forvaltningsorgan underlagt Department of Homeland Security (DHS).
CISA er en videreføring av National Protection and Programs Directorate (NPPD), en avdeling som ble etablert i DHS i 2007. CISA har blant annet ansvar for Federal Protective Service (FPS), Office av Biometric Identy Management (OBIM), Office of Cyber and Infrastructure Analysis (OCIA), Office of Cybersecurity &amp;amp; Communications (OC&C) og Office of Infrastructure Protection (OIP).
Tidligere viseminister for NPPD Christopher Krebs forventes å bli CISAs første direktør. Den forventede rollen til CISA er å forbedre datasikkerheten på tvers av alle forvaltningsnivåer, koordinere datasikkerhetsprogrammer med USAs delstater, og forbedre de føderale myndighetenes beskyttelse mot private og statlige hackere.
20. etappe av Giro d’Italia 2018
20. etappe av Giro d'Italia 2018 gikk fra Susa til Breuil-Cervinia 26. mai 2018.
Etappen ble vunnet av Mikel Nieve. Thibaut Pinot som lå på tredjeplass fikk problemer og forsvant ut av sammendraget.
Kenyalerke
Kenyalerke (Mirafra pulpa) er en fugl i lerkefamilien.
Utbredelse
Den forekommer i Etiopia, Kenya og Tanzania.
Tembeling
Tembeling (malayisk: Sungai Tembeling, også skrevet Tembiling) er ei elv på Malayahalvøya i delstaten Pahang i Malaysia.
Elva har utspring i Besarfjellene nær grensa mot delstaten Terengganu. Hele elveløpet ligger i distriktet Jerantut. Den renner gjennom nasjonalparken Taman Negara, som den delvis også danner grensa til. Tembeling renner sammen med Jelai og danner elva Pahang.
Claudia Holm
Claudia Christiane Holm (født 3. august 1832 i Flekkefjord, død i Flekkefjord 23. desember 1891) var en norsk skuespillerinne.
Familie
Claudia Holm, eller Klaudia Holm, var datter av assistent Ole Christophersen Holm og hustru Anne Marie. Hun ble 30. mai 1861 gift i fødebyen Flekkefjord med handelsborger Hans Jacobsen.
Liv og virke
Claudia Holm ble rekruttert til teaterscenen da Ole Bull traff henne da han var på gjennomreise i Flekkefjord, der han var blitt «henrevet av hendes skjønne skabning». Marie Bull beskrev henne som «den skjønneste av damerne ved theatret» og omtalte hennes «Regelmessige, klare træk og sjælfulde øine, dertil en holdning og en figur, saa rank og skjøn som en herlig statue, og sit legeme bar hun med en naturlig ynde og værdighed, som man sjelden ser paa nogen scene.»
Hun ble 2. januar 1850 ansatt ved Det norske Theater i Bergen, hvor hun kun ble værende i én sesong. Hun fikk sin debut 2. januar 1850 i rollen som Helene i Holberg-stykket Den Vægelsindede. Det var imidlertid i prologen hun vekket størst oppsikt, der hun steg frem i form av «kunstens lyse engel og talte på skjønne vers».
19. mars 1855 fikk hun kontrakt med Kristiania norske Theater, men hun ble oppsagt allerede 28. april samme år, med fratredelse 31. mai. Deretter opphørte hennes teaterkarriere, og hun vendte tilbake til Flekkefjord, hvor hun ble gift.
FFP-maske
FFP-maske (engelsk fullstendig navn: filtering facepiece mask, også kalt respiratory protection mask eller rett og slett respirator) er en form for vernemaske som er sertifisert av Den europeiske union til bruk for å beskytte mot luftbårne partikler som for eksempel støvpartikler. EN 149-standarden definerer tre klasser av filtereffektivitet for disse maskene: FFP1, FFP2 og FFP3. De er eksempler på mekaniske filterrespiratorer.
Hvis man benytter slik maske i smittevernsøyemed, bør man være klar over variabelen som ligger i om masken har en utåndingsventil. Er hensikten primært å verne andre mennesker mot en smitte som bæreren uten å vite det bærer på, vil en maske med utåndingsventil (som man ikke har tettet igjen) ikke være den beste idé. Slike masker beskytter åpenbart i ganske forskjellig grad etter retning (innover, utover, begge veier), og dette er et område som er gjenstand for diskusjon og forskning.
Beskrivelse
Masken er en halvdekkende ansiktsmaske, ved det at den beskytter hake, nese og munn. Masken må tilfredsstille visse standarder ved effektivitetstester. Dette gjelder filtrasjonsrate (filterpenetrasjon) og graden av lekkasje rundt kantene når den er påsatt korrekt tilpasset ansiktet.
Denne typen masker beskytter, til en klar men omdiskutert grad til forskjell fra kirurgiske munnbind, sin bærer mot å inhalere patogener eller pollutanter i form av aerosoler, utåndingsminidråper og små faste partikler. Munnmasker benyttes primært for å i stor grad beskytte andre mennesker fra det som pustes ut fra den som bærer masken.
Typer
Standarden EN 149 definerer ytelseskravene klassevis i tre trinn for denne typen halvmasker: FFP1, FFP2 og FFP3. Kravene er kumulative slik at de høyere klasser skal oppfylle også de lavere klassekrav. Selve maskene skal være påført klassenivå, betegnelse og produksjonsår, og andre koder som måtte være relevante innen de bransjer som den relateres til (f.eks. «EN 149:2001 FFP1 NR D». Noen produsenter lar dessuten også festebåndets farge identifisere maskeklasse, men dette er ikke noe som er påkrevet av EN 149.
FFP1-maske
Den benyttes mest som støvmaske (for eksempel ved gjør-det-selv-arbeider). Støv kan forårsake lungesykdommer, som for eksempel silikose, antrakose, asbestose og siderose (særlig støv fra kull, silica, jernmalm, zink, aluminum eller til og med sement).
FFP2-maske
Masken gir vern som passer på en rekke områder, som i glass industrien, støperier, bygge- og anleggsnæringen, den farmasøytiske industri og i landbruket. Den stopper effektivt kjemikalier i pulverform. Denne masken kan også benyttes som vern mot influensaviruser som fugleinfluensa eller alvorlig akutt luftveissyndrom knyttet til koronavirus (SARS-typer inklusive Covid-19), og mot bakterier som kan utløse lungepest og tuberkulose. Den er på nivå med N95-masken.
FFP3-maske
FFP3-masken den av FFP-maskene som filtrerer ut det meste. Filteret i masken verner mot de aller fineste partikler fra for eksempel asbest og keramikk, men grunnet lekkasje er den ikke egnet til bruk i forbindelse med disse. Den beskytter heller ikke mot gasser, og dermed ikke mot for eksempel nitrogenoksid.
Ekspirasjonsventil
Over lengre tids bruk kan det bli ubehagelig å benytte slike masker. Ikke bare er det litt mer slitsomt å puste, men det kan bygge seg opp fuktighet inne i masken. For å imøtekomme dette problemet og forbedre komforten, er noen masker utstyrt med en pusteventil (utåndingsventil, exhalation valve). Slik unnslipper utåndet pust lettere fra masken, og kondensoppbygging unngås. Masken blir langsommere permeabel og langsommere ubehagelig, og kan brukes lengre tid før den bør skiftes ut. FFP3-masker har ganske tykke filterlag, så det er særlig på dette nivå at utåndingsventilen spiller en slik rolle.
Men en slik maske tillater den utåndede pust å slippe ut uten filtrering. Dette innebærer at beskyttelsen av omstående fra bærerens eventuelt smittsomme utpust er vesentlig mindre. Dette er relevant for hvordan man nyttiggjør seg masken i tilfelle det gjelder luftbårne sykdommer som overføres også med aerosoldråper (som COVID-19). Masken beskytter brukeren, men ikke dem som befinner seg i nærheten av brukeren.
Det finnes imidlertid FFP-2, og -3-nivås masker med lomme til et utskiftbart filter på innsiden, det vil si mellom munn/nese og utåndingsventil. Og man kan også hvis det ikke er så alltid blokkere ventilene der de finnes, eller ha på et lett munnbind foran masken.
Catherine Walker
Catherine Walker (født Catherine Marguerite Marie-Therese Baheux 27. juni 1945 i Calais i Frankrike, død 23. september 2010) var en opprinnelig fransk klesdesigner som var særlig kjent for å ha designet store deler av garderoben til Diana, prinsessen av Wales. I 1997 designet hun kjolen som prinsessen av Wales ble gravlagt i.
Kristoffer Østvik
Kristoffer Alstad Østvik (født 1995) er en norsk volleyballspiller som spiller for klubben BK Tromsø.
Karriere
Østvik er fra Tromsøs egen ungdomsavdeling. Sesongen 11/12 debuterte han i eliteserien, og scoret i alt 13 poeng den sesongen. Sesongen etter var han tross sin unge alder en viktig spiller for Tromsø, og scoret 119 poeng i eliteserien. Sommeren 2013 økte klubben satsingsnivået. Det ga resultater, og kommende sesong sikret de sin niende kongepokal, med Østvik som midtspiller i cupfinalen. Totalt scoret Østvik 164 poeng i eliteserien sesongen 13/14. Sesongen 14/15 endte med 119 poeng for Østvik, som nå var omskolert til diagonalspiller. Laget kom til en ny cupfinale, men tapte for Nyborg med 0-3. Også i serien og sluttspillet vant laget sølv i 14/15-sesongen. I 2015/16 tok Østvik 157 poeng, tredje flest i eliteserien. Han var en viktig årsak til at Tromsø klarte å reise seg etter en svak seriestart, sikre fjerdeplassen i grunnserien, og dermed kvalifisere seg til semifinale i sluttspillet. I 2016/17-sesongen tok Østvik hele 223 poeng, nest flest i eliteserien. Han var også sterkt delaktig i at Tromsø på ny vant cupen i januar 2017. I 2021/22 tok Østvik igjen tredje flest poeng i Mizunoligaen med 227, i en sesong hvor Tromsø endte på fjerdeplass.
Karrierestatistikk
Østviks statistikker fra før 2021 er ikke registrert her p.t.
Orientmeis
Taksonomi
Orientmeis kan være søsterarten til kjøttmeis (P. major).
Biologi
Orientmeis er noe mindre enn kjøttmeisen, men skiller seg i hovedsak fra denne gjennom å ha to vingebånd, mot kjøttmeisens ene. Arten måler cirka 12,5–13 cm og veier omkring 12–16,8 g. Arten har lignende tegninger som kjøttmeisen og er noe mer intenst grønn på oversiden og to av underartene (monticolus og yunnanensis) er noe mer intenst signalgul på undersiden. To av dem (legendrei og insperatus) er faktisk også mindre utpreget gule og delvis hvite på undersiden. Arten har dessuten ei langt mer utpreget (bredere) bryststripe. Ssp. yunnanensis skiller seg fra nominatformen gjennom noe dypere grønnfarge på oversiden.
Inndeling og utbredelse
Inndelingen og rekkefølge følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017). Eventuelle navn og beskrivelser i parentes er ikke offisielle, men kun foreløpige beskrivelser i påvente en offisiell.
Ena forlag
Ena forlag utga primært illustrert barne- og ungdomslitteratur.
Ena forlag ble etablert i august 2014 av Kristin Jobraaten. Forlagets første utgivelse var Jenta i veikanten, skrevet av Jon Ewo og illustrert av Jens Kristensen. Den 1. april 2017 ble Ena forlag kjøpt opp av Vigmostad & Bjørke, og dervet videre som et imprint frem til våren 2022, av Ellen Seip, Nicolai Houm, Fredrik Di Fiore og Kristin Jobraaten. Forlagtes bestselgende serie var Mysteriene i Kråkeslottet barnehage av Lars Mæhle og Odd Henning Skyllingstad. Utgivelsene inngår nå i Vigmostad & Bjørkes portefølje.
Forfattere og illustratører
Forlaget utga bøker skrevet og illustrert av en rekke forfattere og illustratører. Listen er ordnet alfabetisk etter fornavn.
Utmerkelser
I løpet av drøyt syv år utga forlaget en rekke prisbelønte bøker, blant dem «Årets beste bildebok» to ganger, og tre nominerte til Nordisk råds litteraturpris.
Forbes (band)
Forbes er et svensk danseband grunnlagt av Peter Forbes i 1974. Den opprinnelige besetningen var Peter Forbes, Roger Capello, Claes Bure, Peter Björk, Anders Hector og Chino Mariano. Gruppen representerte Sverige i Eurovision Song Contest 1977, der de kom sist med låten «Beatles».
Bakgrunn
Forbes deltok i svenske Melodifestivalen i 1977 med sangen «Beatles», som handler om den britiske gruppen med samme navn. Bidraget vant, til Forbes' store overraskelse, og gruppen fikk representere Sverige i Eurovision Song Contest 1977 i nettopp Storbritannia.
Samme år, i 1977, ga Forbes ut albumet Big Deal på plateselskapet Metronome. I 1978 ga gruppen ut albumet Sure I'm Scared of Flying But … på selskapet Marcus Music. Senere byttet Forbes navn til Varning og ga ut albumet Varning i 1980 på selskapet Mariann Records.
Ny besetning
Peter Forbes startet senere en ny gruppe med samme navn, men da med en helt ny besetning:
Sinotrechiama
Sinotrechiama er en slekt av biller i delgruppen (underfamilien) skyggeløpere (Trechinae) i familiegruppen løpebiller.
Utseende
Små til middelsstore (ca. 5-6 millimeter), slanke, langbeinte, halvblankt mørkbrunlige løpebiller. Hodet er bredt, avrundet, fasettøynene middelsstore, kjevene korte og kraftige, pannen med dype lengdefurer. Probotum er hjerteformet, bredere enn langt, med en fin midtfure. Dekkvingene er rundede uten påfallende punktrader, men med flere børstepunkter..
Levevis
Artene er funnet i skog ca. 3000 meter over havet.
Utbredelse
Slekten er kjent fra Kina (Sichuan, Yunnan).
Systematisk inndeling
Systematikken følger Carabidae of the World.
Koreas herrelandslag i håndball
Koreas herrelandslag i håndball er det koreanske landslaget som består av spillere fra Sør- og Nord-Koreas håndballforbund. Landslaget deltok i Håndball-VM 2019 for menn i Tyskland og Danmark.
Håndball-VM 2019
Under Håndball-VM 2019 fikk laget bestå av 20 spillere, til forskjell fra de andre lagene som deltok med 16, under forutsetning at laget bestod av minst 4 spillere fra Nord-Korea.
Keppeler
Keppeler – Technische Entwicklungen GmbH er en tysk våpenprodusent som produserer rifler til 300 m frigevær, jaktmatch og bullpup skarpskytterrifler.
Historie
Verktøymakeren Dieter Keppeler begynte å jobbe som våpendesigner på Carl Walther-fabrikken in Ulm in 1958. Her var han blant annet delaktig i utviklingen av skarpskytterriflen Walther WA 2000. I 1982 opprettet Dieter Keppeler sitt første selvstendige selskap «Dieter Keppeler – Waffentechnische Werkstatt» i Langenau for å produsere 300 m konkurransevåpen. Allerede i 1985 hadde det tyske landslaget tatt i bruk rifler produsert av Keppeler i det europeiske mesterskapet. I 1987 forlot Keppeler Carl Walther for godt.
Bernhard Fritz var en kjent produsent av eksklusive jaktvåpen utdannet ved Ferlach i Østerrike som har det eneste tekniske universitet for børsemakere i Vest-Europa. Fritz hadde også børsemakerutannelse fra Freudenstadt, og vant mens han var elev det nasjonale tyske mesterskapet i børsemakeri. Etter å ha blitt sertifisert håndverker i Ulm i 1979 slo han seg ned i Fichtenberg i Swabian i 1980 hvor han jobbet som selvstendig børsemaker og produserte eksklusive håndladge jaktrifler. I 1991 døde Bernhard Fritz i en ulykke.
I januar 1992 kjøpte Dieter Keppeler opp selskapet til Bernhard Fritz og flyttet sitt eget selskap til Fichtenberg hvor han produserte jakt-, konkurranse- og skarpskytterrifler under navnet Keppeler & Firtz GmbH. I 1999 endret firmaet navn til Keppeler Technische Entwicklungen GmbH. I 2004 pensjonerte Dieter Keppeler seg, og firmaet drives i dag av Gert Peter som har jobbet i firmaet siden 1985.
Yizhuang
Yizhuang er en kommune i Beijings bydistrikt Daxing, i byens sørvestre forstadsområde. Den ligger rett utenfor Beijings 5. ringvei.
Her ligger Beijing Economic and Technical Development Area (BDA), byens største økonomiske og tekniske område, med et stort antall forskningssentre for høyteknologi og joint ventures.
Ved utgangen av 2005 bestemte Beijings byregjering at kommunen skulle utvikles til å bli en av Beijings satellittbyer. Utbyggingen var beregnet til å at ca ti år.
Perris Benegas
Hun representerte USA under Sommer-OL 2020 i Tokyo, hvor hun ble nummer 4 i BMX freestyle.
Lynn Knippenborg
Lynn Knippenborg (født 7. januar 1990 i Winterswijk) er en nederlandsk håndballspiller, som spiller på midtback for den danske klubben og det nederlandske kvinnelandslaget.
Hun ble blant annet tatt ut til å representere Nederland under Håndball-EM 2014 og Håndball-VM 2015.
Natalya Diehm
Natalya Diehm (født 23. september 1997) er en australsk syklist.
Hexanchorus
Hexanchorus er en slekt av elvebiller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.
Natalya Diehm
Hun representerte Australia under Sommer-OL 2020 i Tokyo, hvor hun ble nummer 5 i BMX freestyle.
Hexanchorus
Utseende
Små (gjerne 2,5-3,5 millimeter), avlange, blanke, mørke elvebiller. Hodet er lite, antennene er middels lange, 11-leddete, trådformede. Dekkvingene er avlange med punktrekker. Beina er lange, særlig fotleddene, og ganske kraftige. Det ytterste fotleddet bærer ganske store klør. Larvene er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.
Levevis
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Larvene i denne slekten lever på død ved som ligger under vann, og er avhengige av mikrober for å fordøye veden. Larveutviklingen er ganske langsom og det tar gjerne 4-6 år å komme seg gjennom livssyklusen, men de voksne billene lever bare ca. 3 uker. Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet.
Utbredelse
Slekten er kjent fra Mellom- og Sør-Amerika.
Leif Teksum
Leif Teksum (født 1952) er en norsk siviløkonom og næringslivsleder. Han er partner i konsulentselskapet Vest Corporate Advisors, samt styreleder i blant annet Yara International, Leonhard Nilsen & Sønner - Eiendom (LNS) og styremedlem i diverse andre selskap som: EVRY, Selvaag Eiendom, Frydenbøgruppen, Atlantis Vest og Overvik Utvikling.
Tidligere har han innehatt diverse roller som styreleder, styremedlem i norske foretak som Nordic Trustee, Austevoll Seafood, Selvaag Gruppen, Nets Holding A/S.
Teksum har gått på Hamar handelsgymnas og utdannet seg som siviløkonom ved Norges handelshøyskole i Bergen. Han arbeidet i Bergen Bank og DnB fra 1981 til 2000. Han var konserndirektør i DnB NOR Bank fra 1991 til 2011 og konserndirektør i DNB fra år 2000 til januar 2013. Han har siden mai 2014 vært styreleder i Yara.
Han er kjent for å ha medvirket til at Kjell Inge Røkke fikk store eierandeler i industri og for nesten å ha medvirket til at Akerkonsernet kunne bli slått konkurs i 2001
Niels Vogt
Niels Petersen Vogt (født 15. april 1817 i Kristiania, død 8. november 1894) var en norsk amtmann og statsråd.
Vogt ble innvalgt til Stortinget fra Bergen i 1857. Deretter ble han innvalgt fra Kristiansand i 1862 og gjenvalgt i 1865, 1868 og 1871. Fra 1865 til 1866 var han stortingspresident.
13. mai 1871 ble han utnevnt til sjef for Indredepartementet i Frederik Stangs ministerium. Senere var han vekselsvis medlem av statsrådsavdelingen i Stockholm og indreminister frem til 1884. Høsten 1879 ledet han også Justis- og politidepartementet i seks uker. I likhet med de fleste av medlemmene i Christian August Selmers ministerium (1880–1884), ble han fradømt sitt embete ved Statsrådssaken i mars 1884.
Nils Vogt var amtmann i Søndre Bergenhus amt fra 1850 og stiftamtmann i Kristiansand samt amtmann i Lister og Mandals amt fra 1860 til 1871. Etter sin fratreden som statsråd ble han utnevnt til amtmann i Buskerud amt, et embete han hadde frem til han ble innvilget avskjed i 1890.
Han tok juridisk embetseksamen i 1839 og ble samme å ansatt i Justisdepartementet. Han ble byråsjef i 1843 og ekspedisjonssekretær i 1847. Fra 1841 til 1842 var han konstituert byfogd i Stavanger.
Vogt ble i 1860 utnevnt til ridder av St. Olavs Orden, og i 1866 forfremmet til kommandør. Han var innehaver av storkors av den svenske Nordstjerneordenen og var ridder av den østerrikske Jernkroneordenen.
Han var sønn av ekspedisjonssjef i Kirkedepartementet Peter Vogt og hustru Charlotte Juhl og ble i 1843 gift med Karen Magdalena Arntzen (1819–1870).
Innspurten (Oslo)
Intility Arena har adresse Innspurten 16. Vallhall Arena har adresse Dronning Margretes vei 11, og innkjøring fra Nord (Økern)
Württemberg-Hohenzollern
Württemberg-Hohenzollern var en delstat i Vest-Tyskland fra 1945 til 1952. Delstaten ble etablert innenfor den franske okkupasjonssonen i Tyskland. Den omfattet den sørlige del av den tidligere frie folkestaten Württemberg og den del av Provinsen Hohenzollern som tilhørte Fristaten Preussen. Delstatens hovedstad var Tübingen. Württemberg-Hohenzollern omfattet 10 406 km² med ca. en million innbyggere. Delstaten ble 25. april 1952 sammen med delstatene Baden og Württemberg-Baden, slått sammen til delstaten Baden-Württemberg.
Minerydderskvadronen
Minerydderskvadronen  er en avdeling i Marinen som har som oppgave å holde nasjonale og internasjonale farvann fri for miner.
Sjøforsvaret har seks minerydderfartøy, tre minesveipere av (Alta-klassen) og tre minejaktfartøy av (Oksøy-klassen). Fartøyene er utrustet med våpen- og sensorsystemer for å detektere, identifisere, klassifisere og destruere sjøminer i tillegg til at er oppsatt med en del mindre våpensystemer for selvforsvar.
Minevåpenet deltar i dag kontinuerlig med et fartøy i en av Natos to stående mineryddingsstyrker (SNMCMG1). I tillegg deltar mineryddingsfartøyer også jevnlig i ryddeoperasjoner for å fjerne gamle miner og andre eksplosiver fra tidligere kriger som fremdeles finnes i et stort antall både i norske og utenlandske farvann.
Samtidig gir mineryddingsfartøyene, på samme måte som øvrige marinefartøyer, kontinuerlige bidrag til rutinemessig suverenitetshevdelse og overvåkning gjennom tilstedeværelse langs kysten.
Workin’ Together (sang)
Workin' Together er en sang skrevet av Eki Renrut som ble spilt inn og gitt ut på albumet  Workin' Together med Ike & Tina Turner i 1971. Sangen ble gitt ut på singel senere samme år. Singelen kom på 41.-plass på R&B-lista og 105.-plass på Pop-lista.
Earl Thomas & the Kings of Rhythm spilte inn sangen og ga den ut på albumet Live At Biscuits & Blues i 2012.
Andrew Gromiller and the Organically Grown spilte inn sangen og ga den ut på albummet Nasty Groove i 2013.
Christopher Hansen
Christopher Hansen (født 16. april 1981) er en norsk tidligere svømmer som representerte Bergensvømmerne.
Plan-B
Plan-B er en tidligere Linux-distribusjon som var basert på Fedora. Distribusjonen behøvde ikke platelager, og kunne kjøre i RAM eller fra CD. Den var basert på en nedstrippet versjon av Fedora og de fundamentale oppgavene til SuperRescue CD.
Christopher Hansen
Han vant 9 individuelle NM-gull og 25 NM-medaljer for senior i perioden 2000–2004. Han vant kongepokalen i 2002.
Plan-B
En rekke verktøy og programmer var tilgjengelige for søking og gjenoppretting av tapte data, system- og nettverksanalyser, sikkerhets-skanninger, opprettelse av midlertidige nettverk og tjenere; IDS- eller NIDS-systemer og skapelse av nettverkstatus-rapporter.
Versjon 1.0 ble lansert 5. juli 2003.
Christopher Hansen
Inkludert stafett og juniormedaljer vant han i alt 103 NM-medaljer.
Bengt Ohlson
Bengt «Fisken» Ohlson (født 10. mars 1943) er en svensk tidligere ishockeyspiller og -trener. Han har blant annet vært hovedtrener for Norges herrelandslag i ishockey.
Spillerkarriere
Som aktiv spiller på 1960-tallet spilte Ohlson forward for klubber som Häradsbygdens SS og Falu IF på nivå to i Sverige.
Trenerkarriere
Ohlson var hovedtrener for Sveriges herrelandslag i 1981, og tok da sølv i A-VM på hjemmebane. Han valgte deretter å gå av som hovedtrener, men var senere andretrener i fire sesonger. Han var hovedtrener for Sveits fra 1983 til 1985, og på klubbnivå har han trent Fribourg og Leksand.
Bengt Ohlson overtok som sjef for det norske ishockeylandslaget i 1991. Han fikk tittelen «sportsdirektør», og fikk også ansvarsområder utover A-landslaget.
Ohlson fikk to seiere med Norge under Albertville-OL, og endte på en niendeplass av tolv lag. Seieren over Italia var faktisk Norges første i ishockey under OL siden 1972. I Ishockey-VM 1992 åpnet Norge med fire strake tap, men Ohlson og landslaget beholdt plassen i A-gruppen etter å ha slått Frankrike 1-0 i siste kamp.
Ishockey-VM 1993 ble også en skuffelse, og Norge var lenge på vei mot nedrykk til B-puljen. En 5-2-seier over et antatt sterkere Sveits i siste kamp førte imidlertid til at sveitserne rykket ned og Norge beholdt plassen.
Kallenavn
Ohlsons far drev Leksands eneste fiskeforretning i 40 år, og Bengt Ohlson fikk derfor kallenavnet «fisken» allerede fra førsteklasse på skolen. Etter VM-sølvet med Sverige fikk han på folkemunne kallenavnet «silverfisken» (Strømsild, også kalt sølvfisk), mens han etter svake resultater i Izvestijaturneringen i 1980 ble omtalt som «torsken».
Intellectual Property Committee
Intellectual Property Committee (IPC) var en koalisjon bestående av 13 amerikanske selskaper. IPC var "dedikerte til forhandlingene angående en omfattende avtale for immaterielle rettigheter i de pågående multilaterale forhandlingene i GATT". Formålet til IPC var å forsøke å påvirke forhandlingsprosessene i den pågående uruguayrunden til å inkludere en avtale om immaterielle rettigheter til GATT-avtalen. Koalisjonen ble formet i mars 1986 av selskapene Bristol-Myers, DuPont, FMC Corporation, General Electric, General Motors, Hewlett-Packard, IBM, Johnson & Johnson, Merck & Co., Monsanto, Pfizer, Rockwell International og Warner Communications (dagens Time Warner).
Det forekom noen endringer i medlemssammensetningen mellom 1986 og 1996. I 1994 hadde CBS, DuPont og General Motors meldt seg ut, og Digital Equipment Corporation, Procter & Gamble og Time Warner meldte seg inn.
Avtalen om immaterielle rettigheter som IPC var dedikert til ble ferdigstilt i 1994 i form av TRIPS-avtalen. TRIPS var en del av Marrakesh-avtalen som ble signert den 15. april 1994. Avtalen ble godkjent av WTO og var et resultat av uruguayrunden som pågikk fra 1986 til 1994.
Rødvingelerke
Rødvingelerke (Mirafra hypermetra) er en fugl i lerkefamilien.
Utbredelse
Den forekommer i Etiopia, Kenya, Somalia, Sudan, Sør-Sudan, Tanzania og Uganda.
Underarter
Det er beskrevet fire underarter av rødvingelerke :
Andreas Rett
Andreas Rett (født 2. januar 1924 i Fürth, Bayern, død 25. april 1997 i Wien) var en østerriksk nevrolog og forfatter, mest kjent for sin forskning på nevroutviklingsforstyrrelser som Retts syndrom og hans tro på behandling at funksjonshemmede barn har rett til å få oppfylt sine fysiske, emosjonelle og psykologiske behov. Rett mottok mange priser og æresbevisninger for innsats han gjorde i Østerrike.
Rett meldte seg inn i NSDAP i 1942. Han tjenestegjorde i tyske Kriegsmarine under andre verdenskrig.
Biografi
Rett gikk på skole i Innsbruck. Faren eide et rengjøringsfirma med et ønske at sønnen skulle følge i hans fotspor, men Andreas valgte heller å studere medisin som resulterte at faren arvet ham. I 1949 ble han uteksaminert som lege før han videreutdannet seg til pediatri. I 1955 ble han sjef for barn med Downs syndrom på et eldrehjem i Lainz, Wien. I 1963 bygde han en fabrikk som nevrologiske ungdommer kunne ha som et arbeidssted.
Rett sin akademiske karriere startet i 1967 hvor han ble lektor i nevrologi og pediatri ved Universitetet i Wien. I 1973 ble han forfremmet som førsteamanuensis. I 1966 publiserte han sitt første verk om Retts syndrom.
Fra 1967 var han i også sjef for Ludwig Boltzmann Institute for Research in Brain Disordred Children hvor han publiserte over 250 artikler.
Han ble etter sin død kritisert for å ha brukt forskningmateriale fra Aktion T4.
Mike Plant
Mike Plant (født 17. april 1959), er en amerikansk tidligere skøyteløper og nåværende idrettsleder.
Skøyteløper
Han deltok i tre allround-VM på skøyter i senior (1980 i Heerenveen, Nederland, 1981 og 1983 begge i Oslo, Norge) og to allround-VM på skøyter i junior (1978 i Montréal, Canada og 1979 i Grenoble, Frankrike). Hans beste sammenlagtplassering i VM var en 10.-plass fra Junior-VM 1979 og i senior en 28.-plass i 1980.
Liangxiang
Subdistriktet dekker 69,2 kvadratkilometer og er dermed et av de største i Fangshan.
Mike Plant
Skøyteløper
Brødrene Plant deltok i to internasjonale mesterskap sammen i henholdsvis junior-VM på skøyter 1978 i Montréal, Canada og i Allround-VM 1980 i Heerenveen, Nederland. Eldstebror Tom fikk de bedre sammenlagtplasseringene internt i begge mesterskapene med henholdsvis 19.-plass versus 24.-plass i junior-VM 1978 og 21.-plass versus 28.-plass i allround-VM 1980. De var også begge med i den amerikanske skøytetroppen i Vinter-OL 1980, mens Mike bare ble værende en reserve som ikke fikk gå noen distanser, deltok storebror på 1,500-meteren og tok der en 17.-plass.
Liangxiang
Historie
Liangxiang fylke ble opprettet under Qin-dynastiet. Her var et viktig marked - selve navnet vitner om det, ettersom det kommer fra uttrykket '人物俱良', = folk og gods samles i Liang. Området er flatt og fruktbart jordbruksland. I 1958 ble Liangxiang fylke (良乡县) slått sammen med Fangshan fylke. I 2002 kom en ny sammenslåing med Guandao (官道镇). Liangxiang ble Fangshans politiske, administrative, kulturelle og økonomiske sentrum.
Mike Plant
Idrettsleder
Plant har en lang rekke av idrettsleder-verv på både nasjonalt og internasjonalt nivå og innenfor en viss bredde av idretter som sykling, kano og kajakk, skøyter og baseball.
Familie
Mike Plant er en yngre bror til skøyteløperen Tom Plant. Mikes ektefelle er den tidligere triple-OL-mesteren fra 1984 i svømming Mary T. Meagher. Slik at hans svigerinne er Anne Meagher Northup.
Sivert Christensen Strøm
Sivert Christensen Strøm (født 19. august 1819, død 13. november 1902) var en norsk jurist og politiker, kjent som stortingsrepresentant i flere perioder og som borgermester i Trondheim.
Strøm ble født i 1819 som sønn av sjøkapteinen Christen Nielsen Strøm fra Øyestad. Han ble uteksaminert som cand.jur. i 1845 og arbeidet deretter som advokat (sakfører) frem til han ble utnevnt til sorenskriver i Nordre Østerdalen i 1859. Strøm ble etterhvert involvert i politikken, og ble utnevnt til stortingsrepresentant for Hedemarkens amt i periodene 1859-1860, 1862-1863, 1864 og 1865-1866. I hans siste to terminer i 1871-1873 og 1877-79 representerte han Trondhjem og Levanger.
I 1867 etterfulgte han Emil Aubert som borgermester i Trondheim, og i 1871 ble han utnevnt til direktør av Norges Bank. Strøm kjøpte i 1874 Gløshaugen gård, som ble hans faste bolig frem til han solgte seg ut til staten i 1896. Strøm var gift to ganger, og hadde flere barn, blant andre amtmannen og statistikeren Boye Christian Riis Strøm.
Quasipenetretus
Quasipenetretus er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Zozo Championship
Zozo Championship er en golfturnering på både PGA- og Japantouren som avholdes på Narashino Country Club i prefekturet Chiba på øya Honshū i Japan, som ble arrangert for første gang i 2019, som den første japanske turneringen på PGA-touren.
Quasipenetretus
Utbredelse
Arten er beskrevet fra Sichuan, Kina.
Zozo Championship
Turneringen består av 78 spillere; 60 plasser fra den foregående FedEx-cupen, 7 plasser fra inneværende sesong på Japantouren og 3 spillere fra Bridgestone Open, samt 8 sponsorplasser.
Quasipenetretus
Systematisk inndeling
Systematikken følger Carabidae of the World
Lara Marie Lessmann
Lara Marie Lessmann (født 10. februar 2000) er en tysk syklist.
Zozo Championship
Grunnet koronaviruspandemien ble turneringen i 2020 flyttet til USA og Sherwood Country Club i Lake Sherwood i California, og kun avholdt på PGA-touren 2020/21.
Lara Marie Lessmann
Hun representerte Tyskland under Sommer-OL 2020 i Tokyo, hvor hun ble nummer 6 i BMX freestyle.
Francine Niyonsaba
Francine Niyonsaba (født 5. mai 1993) er en burundisk friidrettsutøver som konkurrerer i mellomdistanseløp. Hun representerte landet sitt under Sommer-OL 2012 i London, der hun ble nummer 7 på 800 meter.
Hun tok sølv under Sommer-OL 2016.
Dansk mesterskap i mangekamp innendørs 2018
Dansk mesterskap i mangekamp innendørs 2018 ble arrangert i Randers 3. februar 2018.
Francine Niyonsaba
I 2021 representerte hun Burundi på øvelsen 10,000 meter under Sommer-OL 2020 arrangert i Tokyo, og kom på 5. plass. Niyonsaba deltok også på 5,000 meter under de samme lekene, men ble diskvalifisert i forsøksheatet.
Barroso-kommisjonen
Barroso-kommisjonen var Europakommisjonen som styrte fra 22. november 2004 til 1. november 2014. José Manuel Barroso var president og hadde med seg 27 kommissærer, én fra hvert EU-land med unntak av Barrosos hjemland, Portugal.
Kommissærer
De 28 kommissærene med funksjonstid til 1. november 2014 var:
Minato Oike
Hun representerte Japan under Sommer-OL 2020 i Tokyo, hvor hun ble nummer 7 i BMX freestyle.
Somalilerke
Somalilerke (Mirafra somalica) er en fugl i lerkefamilien.
Utbredelse
Den er endemisk til Somalia.
Underarter
Det er beskrevet to underarter av somalilerke :
Strandlerke
Strandlerke (Mirafra ashi) er en fugl i lerkefamilien.
Utbredelse
Den er endemisk til Somalia.
It Do Me So Good
It Do Me So Good er en sang skrevet av Willie Dixon og Billy Emerson som ble spilt inn og gitt ut på singel med Ann-Margret i 1961. Singelen kom på 97.-plass i USA.
Kampdroider
Kampdroider er en fiktiv art fra Star Wars. Disse droidene hadde sin storhetsperiode for separatistene i forløper-trilogien: Den skjulte trussel, Klonene angriper og Sithene tar hevn. De ble kuttet ut så snart separatistene fikk kontroll over klonesoldatene, som egentlig hadde tilhørighet til den galaktiske republikken. De skal ha blitt offisielt slått av da sithherre Darth Vader kom til ledelsen.